OAV: Matiz Rossiya bozorini tark etadi

GM Uzbekistan avtokonsernining eng arzon mashinalaridan biri — Matiz Rossiya bozorini tark etadi. Bu haqda CarExpert xabar bermoqda.

Ravon’ning rus internetidagi rasmiy saytida u haqdagi ma’lumot olib tashlandi. Modelning O‘zbekistondan olib kirilishi to‘xtatildi, deb ma’lum qiladi nashr.
Ayni paytda dilerlar zaxiradagi mashinalarni sotib tugatmoqda. Ularning narxi 314 ming rubldan (salkam 5 ming dollar) boshlanadi.
Mashinaga bo‘lgan talabning tushib ketishi bois u bozordan chiqarilmoqda. Ishlab chiqaruvchilar Matiz’ning o‘rnini Ravon R2 egallashini rejalashtirmoqda.
Ma’lumot uchun, xetchbek 0,8 litrli, 50 ot kuchiga ega benzinli motorga ega.